- Et sviende nederlag for påtalemyndigheten
Høyesterett avviste sent onsdag ettermiddag anken fra Breivik. Etter nederlaget rådet forsvarerteamet massemorderen til å snakke med de sakkyndige, noe Breivik tidligere har nektet. Ifølge forsvarer Geir Lippestad er den terrorsiktede 33-åringen enig i at det er den beste løsningen etter høyesterettskjennelsen.Jusprofessor Anne Robberstad mener avklaringen fra Høyesterett ikke bare får konsekvenser for Breivik, men også rammer påtalemyndigheten med full tyngde.Jusprofessoren ved Universitet i Oslo viser blant annet til riksadvokat Tor-Aksel Busch sitt leserinnlegg i Klassekampen hvor han stilte spørsmål rundt hvorvidt Oslo tingrett hadde adgang til å oppnevne nye sakkyndige i saken uten at påtalemyndigheten eller forsvarnerne hadde bedt om det. - Det samme synet fremkom også i Oslo statsadvokatembeters uttalelse til lagmannsretten da den behandlet anken over ny sakkyndigoppnevnelse. Disse argumentene er feid bort av Høyesteretts ankeutvalg, påpeker hun.Hun mistenker statsadvokatene for å ha gjentatt Riksadvokatens syn ukritisk. - Selv om påtalemyndigheten er et hierarkisk system med riksadvokaten på toppen, fungerer systemet godt bare hvis hvert nivå tenker selvstendig: politiet, statsadvokatene og riksadvokaten. Jeg håper at statsadvokatene som har denne saken etter hvert vil tenke mer selvstendig over jusen i saken, uttaler jusprofessoren.Hun er klar på at også påtalemyndigheten har lidd et stort nederlag etter at Høyesterett onsdag klargjorde hva som er gjeldende rett.Statsadvokat Svein Holden, som skal lede rettssaken mot Breivik sammen med statsadvokat Inga Bejer Engh, sier følgende om kraftsalven fra jusprofessoren: - Hennes utsagn har jeg ingen kommentar til. Bistandsadvokat John Arild Aasen har tidligere reagert på at påtalemyndigheten var kritiske til oppnevelse av nye sakkyndige. På dette punktet har Busch senere innrømmet at det ville vært en fordel med flere sakkyndige.
Jusprofessor Anne Robberstad mener påtalemyndigheten gikk på et nederlag i Høyesterett sammen med terrorsiktede Anders Behring Breivik.